  Туспуктэм: Иван Коновалов Наталия Сильвестрова Таяз ужан арняе Удмуртиын куазь кезьыт но лымыё луоз. Со сярысь улосвыл Гидрометцентрлэн пресс-службаез ивортӥз. 10-тӥ толшоре температура уйин -31, нуназе -27 градусозь лэзькоз. Шундыё луоз, лымыяны кулэ ӧвӧл. 11-тӥ толшоре уйин интыосын, тужгес ик уйпал, уйпал но шундыпуксён ёросъёсын, кӧня ке лымыялоз. Омырын -24…-29 градус луоз. Пильмо возиськемен валче уйпал ёросъёсын, лымшор ёросъёсын сярысь, шунытгес луоз. Нуназе быдэс элькунын ӧжыт но тросгес лымы усёз. Тӧл секундскын 8-13 метрозь кужмояса пельтоз. Нунал ӵоже температура ӝутскоз но ӝытлы -17…-22 градусозь вуоз. 12-тӥ толшоре потон уе лымыялоз, куд-ог ёросъёсын зол. Нуназе лымыян лябӟоз. Сюресъёс вылын лымы вӧлдэтъёс луозы. Уйин но нуназелэн нырысетӥ ӝыныяз -15…-20 градус луоз, лымшор бере температура лэзькыны кутскоз. Нырысь-валысь чакланъёсъя, шутэтскон нуналъёсы лымыяны кулэ ӧвӧл. Кӧснуналэ куазь кезьыт луоз. Тегъёс: куазь Гидрометцентр Удмуртия  